CELEX: 32007R1465
Language: hu
Date: 2007-12-12 00:00:00
Title: A Bizottság 1465/2007/EK rendelete ( 2007. december 12. ) a 752/2007/EK tanácsi rendelet V. mellékletének az Ukrajnából származó egyes acéltermékek keretmennyiségére vonatkozó módosításáról

13.12.2007   
            
            
               HU
            
            
               Az Európai Unió Hivatalos Lapja
            
            
               L 327/6
            
         
      A BIZOTTSÁG 1465/2007/EK RENDELETE
   
   (2007. december 12.)
   a 752/2007/EK tanácsi rendelet V. mellékletének az Ukrajnából származó egyes acéltermékek keretmennyiségére vonatkozó módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Ukrajnából származó egyes acéltermékek importjára vonatkozó egyes korlátozások igazgatásáról szóló, 2007. május 30-i 752/2007/EK tanácsi rendeletre (1),
   mivel:
   
               (1)
            
            
               Az Európai Közösség és Ukrajna kormánya 2007. június 18-án megállapodást kötött az egyes acéltermékek kereskedelméről (2) (a továbbiakban: a megállapodás).
            
         
               (2)
            
            
               A megállapodás 10. cikkének (1) bekezdése úgy rendelkezik, hogy a megállapodás időbeli hatálya évről évre automatikusan meghosszabbodik, kivéve, ha az egyik fél a szerződés lejárta előtt legalább hat hónappal írásban értesíti a másik felet a megállapodás felmondásáról, és hogy minden éves meghosszabbítással 2,5 %-kal növekednek az egyes termékcsoportokra vonatkozó keretmennyiségek.
            
         
               (3)
            
            
               Ukrajna nem értesítette a Közösséget arról, hogy a megállapodást fel kívánná mondani. A megállapodás ezért automatikusan meghosszabbodik és az egyes termékcsoportokra vonatkozó keretmennyiségek 2,5 %-kal megnövekednek.
            
         
               (4)
            
            
               A 752/2007/EK rendeletet ennek megfelelően módosítani kell,
            
         ELFOGADTA EZT A RENDELETET:
   1. cikk
   A 2007. évre vonatkozó, a 752/2007/EK rendelet V. mellékletében meghatározott keretmennyiségeket az ezen rendelet mellékletében meghatározott, 2008. évre vonatkozó keretmennyiségek váltják fel.
   2. cikk
   Ez a rendelet 2008. január 1-jén lép hatályba. Ezt a rendeletet az Európai Unió Hivatalos Lapjában ki kell hirdetni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. december 12-én.
      
         
            a Bizottság részéről
         
         Peter MANDELSON
         
         
            a Bizottság tagja
         
      
   
   
      (1)  HL L 178., 2007.7.6., 1. o.
   
      (2)  HL L 178., 2007.7.6., 24. o.
   
      MELLÉKLET
      A 2008-AS ÉVRE VONATKOZÓ KERETMENNYISÉGEK
      
                  (tonna)
               
            
                  Termékek
               
               
                  2008
               
            
                  SA. Síkhengerelt termékek
               
            
                  SA1. Tekercsek
               
               
                  194 750
               
            
                  SA2. Durvalemez
               
               
                  399 750
               
            
                  SA3. Egyéb síkhengerelt termékek
               
               
                  143 500
               
            
                  SB. Rúd, szögvas, idomvas, szelvény
               
            
                  SB1. Rudak
               
               
                  51 250
               
            
                  SB2. Huzal
               
               
                  199 875
               
            
                  SB3. Egyéb rúd, szögvas, idomvas, szelvény
               
               
                  363 875
               
            
                  Megjegyzés: Az SA és SB a termékkategóriákat jelöli.
                  Az SA1–SA3 és SB1–SB3 a termékcsoportokat jelöli.